Denne leiligheten er en liten perle, midt i indrefileten av Grünerløkka i Oslo, med kafeer, uteliv, restauranter og takeaway, kino og butikker og fine turmuligheter langs Akerselva rett utafor døra. Innsjekking gikk knirkefritt ved å hente nøkkel på en 7/11 like ved. Leiligheten har akkurat det du trenger, ikke mye ekstra, men akkurat passe, og sjarmerende atmosfære og interiør. Koselig kjøkken, komfortabel seng, stilig stue med litt mørkt preg og et deilig badekar å slappe av i (ekstra pluss for badekar!). Til å ligge så sentralt opplevdes leiligheten stille og med nattero (det kan ha skyldtes koronarestriksjonene…). Ellers må man ikke være husredd for litt knirking i gammelt treverk eller å høre naboene gå over golvet i etasjen over, men det er bare sjarmerende. Jeg ønsker meg absolutt tilbake ved en senere anledning!